Diari Oficial de la Generalitat Valenciana


Sumari del DOGV 8240, del 22-02-2018 (2018/1635)

Extracte de la Resolució d'1 de febrer de 2018, de la vicerectora d'Estudis de Grau i Política Lingüística de la Universitat de València, per la qual es convoquen les ajudes per a la iniciació a la investigació per a estudiants i estudiantes que cursen estudis oficials en centres propis d'aquesta universitat, curs 2017-2018.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8240

Data del DOGV
:   22-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1635


Data del document
:   01-02-2018

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució d'1 de febrer de 2018, de la vicerectora d'Estudis de Grau i Política Lingüística de la Universitat de València, per la qual es convoquen les ajudes per a la iniciació a la investigació per a estudiants i estudiantes que cursen estudis oficials en centres propis d'aquesta universitat, curs 2017-2018. [2018/1635]  
BDNS (identif.): 386553.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions   
http://www.pap.minhap.gob.es/bdnstrans  
  
Primer. Beneficiaris  
Són destinataris d'aquesta convocatòria els estudiants de la Universitat de València matriculats el curs 2017-2018 en l'últim curs dels estudis de grau, així com els matriculats en el primer curs dels estudis de màster oficial, que complisquen els requisits establerts en les bases reguladores.  
  
Segon. Objecte  
L'objecte d'aquesta convocatòria és promoure la iniciació en tasques d'investigació dels estudiants de la Universitat de València que finalitzen els estudis de grau, o que estiguen cursant primer curs de màsters universitaris oficials, mitjançant l'assignació d'una beca que els permeta iniciar-se en tasques d'investigació vinculades amb els estudis que cursen i facilitar la seua futura orientació professional o investigadora.  
  
Tercer. Bases reguladores  
Les bases íntegres es poden consultar al web http://links.uv.es/ajudes/inici\_investigacio i a la Base de dades nacional de subvencions, a través del web http://www.pap.minhap.gob.es/bdnstrans/es/index.  
  
  
Quarta. Quantia  
El pressupost total màxim autoritzat per a aquesta convocatòria ascendeix a 40.000 euros.  
La dotació econòmica per cada ajuda és de 1.000 euros  
  
Cinqué. Termini de presentació de sol·licituds  
El termini de presentació de la sol·licitud és de vint dies hàbils, comptadors a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana. S'exclouen d'aquest còmput dissabtes, diumenges i dies declarats festius.  
  
Sisé. Altres dades  
Els candidats hauran de lliurar un projecte d'iniciació a la investigació, que realitzarà el candidat, que assegure el compliment dels objectius d'aquesta convocatòria. El projecte s'ha de desenvolupar dins d'alguna de les línies d'investigació en curs als departaments universitaris. Aquest projecte ha de contenir les tasques que es realitzaran, el nom del personal investigador que supervisarà el desenvolupament del projecte i la descripció, de manera expressa, de l'impacte formatiu complementari que el seu desenvolupament tindrà en algunes de les competències associades a les matèries obligatòries de la titulació que la persona sol·licitant està cursant.  
Les ajudes s'han de gaudir durant l'any natural, fins al 30 de novembre de 2018, amb una dedicació de 225 hores.  
  
València, 1 de febrer 2018.- El rector, p. d. (DOGV 17.01.2018), la vicerectora d'Estudis de Grau i Política Lingüística: Isabel Vázquez Navarro.